હાથરસઃ ઉત્તરપ્રદેશમાં મોટી ઘટનાઓની પાછળ ‘આંતરરાષ્ટ્રીય ષડયંત્ર’ કેવી રીતે આવી જાય છે?\nપ્રતીકાત્મક તસવીર

ઉત્તરપ્રદેશ પોલીસનો આરોપ છે કે રાજ્યમાં જાતિવાદી અને સાંપ્રદાયિક રમખાણો કરાવવા અને મુખ્ય મંત્રી યોગી આદિત્યનાથને બદનામ કરવા માટે આંતરરાષ્ટ્રીય ષડયંત્ર રચવામાં આવ્યું હતું.

હાથરસના ચંદપા થાણામાં આ અંગે ત્રણ દિવસ અગાઉ એક નવી એફઆઈઆર દાખલ કરવામાં આવી હતી, જેમાં કેટલાક અજ્ઞાત લોકો સામે રાજદ્રોહ જેવી કલમો દાખલ કરવામાં આવી છે.

બુધવારે આ મામલે પોલીસે મથુરામાંથી ચાર વ્યક્તિની ધરપકડ પણ કરી હતી, જેમાં મલયાલમ ભાષાના એક પત્રકાર પણ સામેલ છે.

આ મામલે મુખ્ય મંત્રી યોગી આદિત્યનાથે પણ કહ્યું હતું કે, “અમારા વિરોધીઓ આંતરરાષ્ટ્રીય ભંડોળ દ્વારા જાતિવાદી અને સાંપ્રદાયિક રમખાણોનો પાયો નાખીને અમારા વિરુદ્ધ ષડયંત્ર રચી રહ્યા છે.”

100 કરોડ રૂપિયાના ફંડિંગનો આરોપ

પ્રતીકાત્મક તસવીર

હાથરસ મામલે કથિત આંતરરાષ્ટ્રીય ષડયંત્ર અંગે ઉત્તરપ્રદેશ પોલીસે રાજ્યભરમાં ઓછામાં ઓછી 19 એફઆઈઆર દાખલ કરી છે અને મુખ્ય એફઆઈઆરમાં લગભગ 400 લોકો સામે રાજદ્રોહ, ષડયંત્ર, રાજ્યમાં શાંતિનો ભંગ કરવાનો પ્રયાસ અને ધાર્મિક નફરત ફેલાવવા જેવા આરોપો મૂક્યા છે. 

એન્ફોર્સમેન્ટ ડિરેક્ટોરેટને ટાંકીને મીડિયામાં એવા સમાચાર વહેતા થયા છે કે હાથરસની આ ઘટનાને જાતિવાદી અને સાંપ્રદાયિક તોફાનોનું રૂપ આપવા માટે મોરેશિયસ મારફત લગભગ 100 કરોડ રૂપિયાનું ફંડિંગ કરવામાં આવ્યું છે. 

જોકે, આ વાતના કોઈ મજબૂત પુરાવા નથી મળ્યા તથા સત્તાવાર રીતે પુષ્ટિ પણ આપવામાં આવી નથી. પોલીસ જે સંગઠન પર શંકા વ્યક્ત કરે છે તેનું નામ પીએફઆઈ એટલે કે પોપ્યુલર ફ્રન્ટ ઑફ ઇન્ડિયા છે અને ધરપકડ કરવામાં આવેલા લોકો પણ આ સંગઠન સાથે સંકળાયેલા હોવાનું કહેવાય છે.

શંકાના દાયરામાં પીએફઆઈ

વિરોધપ્રદર્શન

રાજ્ય સરકારે આ અગાઉ નાગરિકતા સંશોધન કાનૂન વિરુદ્ધ ડિસેમ્બરમાં થયેલા પ્રદર્શન અને તે દરમિયાન થયેલી હિંસા માટે પણ પીએફઆઈને જવાબદાર ગણાવ્યું હતું. 

તે સમયે પીએફઆઈના 100થી વધારે સભ્યોની ધરપકડ કરવામાં આવી હતી અને મુખ્ય મંત્રીએ આ સંગઠન પર પ્રતિબંધ મૂકવાની માગણી કરી હતી. યુપીમાં અગાઉ પણ એવી ઘટનાઓ બની છે જેમાં વિવાદ વધે ત્યાર પછી તેના ‘આંતરરાષ્ટ્રીય જોડાણ’ શોધવાનો પ્રયાસ કરવામાં આવ્યો હતો.

સ્થાનિક ઘટનાઓમાં આંતરરાષ્ટ્રીય ષડયંત્રની વાત કરવામાં આવે ત્યારે આશ્ચર્ય જરૂર થાય છે, પરંતુ યુપીના મુખ્ય મંત્રી યોગી આદિત્યનાથના માહિતી સલાહકાર શલભમણિ ત્રિપાઠી કહે છે કે આ ષડયંત્રમાં કેટલાક રાજકીય પક્ષો અને તેના નેતાઓ પણ...\n\ntl;dr:
ઉત્તર પ્રદેશના હાથરસમાં દલિત યુવતી પર કથિત બળાત્કાર અને ત્યાર પછી હત્યાના મામલે પીડિત યુવતીના પરિવારજનો ન્યાયીક તપાસની માગણી કરી રહ્યા છે, ત્યારે પોલીસ હવે આ ‘ઘટનાને ચગાવવા’ પાછળ આંતરરાષ્ટ્રીય ષડયંત્ર હોવાની વાત કરી રહી છે.